Diari Oficial de la Generalitat Valenciana


Sumari del DOGV 9828, del 15-04-2024 (2024/2921)

RESOLUCIÓ de 2 d'abril de 2024, del conseller d'Agricultura, Ramaderia i Pesca, per la qual s'aprova la modificació del plec de condicions de la Denominació d'Origen Protegida Chufa de Valencia/Xufa de València.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9828

Data del DOGV
:   15-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2921


Data del document
:   02-04-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 2 d'abril de 2024, del conseller d'Agricultura, Ramaderia i Pesca, per la qual s'aprova la modificació del plec de condicions de la Denominació d'Origen Protegida Chufa de Valencia/Xufa de València. [2024/2921]  
Amb data 21 de febrer de 2023, el Consell Regulador de la Denominació d'Origen Protegida Chufa de Valencia/Xufa de València va presentar una sol·licitud de modificació del plec de condicions i la documentació necessària davant la Conselleria d'Agricultura, Desenvolupament Rural, Emergència Climàtica i Transició Ecològica, amb número de Registre GVRTE/2023/830507. Esta modificació té la finalitat d'incloure cinc municipis limítrofs a la zona actualment emparada, modificar el contingut mínim en midó i corregir l'extensió aproximada de la zona de producció. S'ha presentat la següent documentació:  
- Sol·licitud de modificació.  
- Informe tècnic sobre ampliació de municipis.  
- Plec de condicions amb les modificacions introduïdes.  
- Document únic amb les modificacions introduïdes.  
  
L'ampliació de la zona protegida a les localitats de Rafelbunyol, Sagunt, la Pobla de Farnals, el Puig de Santa Maria i Massamagrell es justifica perquè els cinc municipis tenen el mateix vincle al cultiu de la xufa que el dels municipis confrontants ja emparats pel CRDO Chufa de Valencia/Xufa de València. La qualitat de les xufes produïdes als municipis que es volen adherir a la zona emparada és similar a les de la xufa cultivada en la zona emparada. Això és així perquè les condicions edafoclimàtiques d'estos municipis i els de la zona emparada són similars, per la qual cosa es considera que són zones aptes per al cultiu de la xufa. Finalment, s'ha corregit la dada de la superfície de la zona emparada amb la finalitat d'actualitzar-lo i ajustar-lo a la superfície actual.  
  
La tramitació d'esta modificació ha de realitzar-se de conformitat amb el que es disposa en l'article 53 del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos (DOUE L343/1, de 14.12.2012), i d'acord amb el procediment previst en el Reial decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes (BOE 251, 18.10.2011), en la seua redacció vigent.  
D'acord amb el que es preveu en el Reial decret 1335/2011, abans esmentat, es va revisar la sol·licitud i la documentació aportada per a comprovar que es complia el que s'establix en l'article 53 del Reglament (UE) 1151/2012 abans esmentat. Una vegada finalitzats els tràmits anteriors, així com realitzat també el tràmit de publicitat mitjançant la Resolució en el Boletín Oficial del Estado publicat el 30 de març de 2023, i atés que ha transcorregut el termini d'oposició, vistes les al·legacions i vista la proposta de resolució de la Direcció General de Desenvolupament Rural, s'adopta una decisió favorable a esta modificació del plec de condicions, així com fer-la pública juntament amb el plec de condicions actualitzat, d'acord amb el que s'establix en el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.  
Per tot el que s'ha exposat, d'acord amb el que es preveu en el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions (DOGV 9643, 19.07.2023), en relació amb les competències que corresponen a esta conselleria, resolc:  
  
Primer  
Aprovar la decisió favorable a la modificació normal del plec de condicions de la Denominació d'Origen Protegida Chufa de Valencia/Xufa de València una vegada comprovat que es complixen els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.  
Segon  
Publicar la versió del plec de condicions i document únic en la qual s'ha basat esta decisió favorable, en el portal agrari de la Conselleria d'Agricultura, Ramaderia i Pesca, en els enllaços següents:  
https://breu.gva.es/b/bDPIoyNg7M  
https://breu.gva.es/b/gDKqiAmivr  
  
Contra esta resolució, que posa fi a la via administrativa, es pot interposar, potestativament, un recurs de reposició davant el mateix òrgan que la dicta en el termini d'un mes, o interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 d'abril de 2024.- El conseller d'Agricultura, Ramaderia i Pesca: José Luis Aguirre Larráuri.